Paljudes peredes ei möödu ükski pühapäev pannkookideta. Kui tavalistest pannkookidest aga isu täis saab, võiks proovida kohupiimapannkooke ploomidega, mis kindlasti meeldivad ka pere kõige väiksematele.
#000000
Ploomipuu on ilmselt üks populaarsemaid Eesti aedade viljapuid. Juba meie esiemad pidasid ploome väekateks viljadeks. Ploomid sisaldavad süsivesikuid, mineraalaineid, vitamiine ja vähesel määral ka valke ja rasvu.
#000001
Ploomid sisaldavad rikkalikult pektiini, mis aitab alandada kõrgenenud kolesteroolitaset veres ja aeglustab suhkru imendumist peensooles. Pektiinained seovad organismis vett, raskmetalle, soolasid ja mürgiseid aineid ning viivad need organismist välja. Seetõttu on hea lisada oma menüüsse ploomid mürgistuste ja kiiritushaiguste puhul.
#000002
Liigse vee ja soolade väljutamine on oluline südame-veresoonkonnale, neeru- ja põiehaiguste, sooltepõletike ning maohaavade korral. Ka mõjub pektiin hästi närvisüsteemile ning aitab võidelda väsimusega. Lisaks ploomidele leidub pektiini veel õuntes ja mustades sõstardes.
#000003
Ploomide rauasisaldus aitab asendada maasikad
#000004
Teiste puuviljadega võrreldes leidub ploomides mineraalidest enim kaaliumi ja rauda. Kaalium aitab normis hoida vererõhku, raud parandab verd. Hilissuvel ja sügise algul mõjuvad ploomid verele sama tõhusalt kui maasikad kevadel.
#000005
Kuigi ploomid sisaldavad palju eri vitamiine, jäävad need kogused siiski alla mitmele teisele puuviljale. Näiteks inimesele vajaliku päevase C-vitamiini koguse saab kätte nii 25 ploomist kui ka 25 mustast sõstrast.
#000006
Ploomides sisalduv pektiin parandab ka seedimist, viib organismist välja mürgised ained ning aitab ennetada vähktõbe. Ploomid aitavad kaasa salenemisele, kuid alati tuleb meeles pidada, et oluline on portsjoni kogus ja toidukorra üldine tasakaal.
#000007
Hea nipp ploomide koorimiseks: pane ploomid 20 sekundiks tulikuuma, seejärel külma vette. Kivi eemaldamiseks lõika viljalihal olev jutt lõhki, ava pooled ja võta kivi noaotsaga välja.
#000008
Teine pannkoogi põhikomponent on ricotta, mis on tegelikult vadakujuust ehk valmistatud magedamaitselisest juustuvadakust. Vadak on valgurikas vedelik, mis juustu valmimisel üle jääb. Saadud vedelikust eraldatud kuivaine ongi ricotta, mis ei sisalda säilitusaineid ja milles leidub kasulikke lahustuvaid valke.
#000009
Tekstuurilt on vadakujuust üsna sarnane Eestis rohkem tuntud kohupiimaga ning toiduvalmistamisel võib neid tihti edukalt teineteisega asendada. Kuna ricotta on mage, siis sobib see nii soolaste suupiste-võileibade kui tortide valmistamiseks.
#000010
Ricotta’t saab väga edukalt kasutada kohupiima asemel pasha ja kohupiimakookide valmistamisel. Vadakujuustul puudub kohupiimale omane veidi hapukas kõrvalmaitse, samuti on see kuivem ja rasvavaesem. Seevastu olekult ja maitselt meenutab meil valmistatav ricotta ikkagi pigem kohupiima. Ka meie müügipakendite info liigitab selle kohupiimade perre, sest nimetustes on viide (vadaku)kohupiimale.
#000011
Pannkoogid ploomidega, u 15 tk:
#000012
50 ml hakitud röstitud metspähkleid
#000013
Eralda munavalged munakollastest ning vahusta munavalged kohevaks vahuks. Vahustamise ajal lisa pool suhkru kogusest.
Sega kokku munakollased, ricotta, pett, vaniljesuhkur, hakitud pähklid, ülejäänud suhkur, jahu ning sega kõik ühtlaseks.
Lisa munavalgevaht ricotta-segule ning sega ettevaatlikult, kuid korralikult läbi. Lisa juurde viilutatud ploomid.
Kuumuta õliga pann, tõsta pannile supilusika jagu tainast ning prae koogid keskmisel kuumusel mõlemalt poolt kuldseks.
#000014
Kristel on toitumisnõustaja, kes peab toidublogi nimega „Toidujutud”. Ta peab lugu kvaliteetsest toorainest ja leiab, et tervislikult saab toituda igaüks, kes vähegi soovib. „Tervislik toitumine” ei ole lihtsalt moetermin; selle asemel võiks olla hoopis „teadlik toitumine” ja see peaks huvi pakkuma igaühele, kes soovib elada kauem ilusa, noore ja tervena.
#000015
Next story Köögiviljad tagavad parema elukvaliteedi
Previous story Maitseained aitavad toidu tervislikult maitsvaks muuta
#000017
Grillimine õigete nippidega on tervislik
#000020
Fruktoos on suhkrutest kõige magusam
#000021
Kiire hommikusöök – Toorpuder marjade ja kohupiimaga
#000022